
                   ОБЩИНСКИ СЪВЕТ








 
        ГРАД БУРГАС

ДОКЛАДНА ЗАПИСКА 

от Гинка Дянкова – общински съветник  от групата на ПП НФСБ

Относно: Осигуряване на необходимите финансови средства в бюджета на общината за 2015г. във връзка с изграждане на православен храм в ж. к. „Славейков“

Уважаеми общински съветници,

С покръстването на българския народ, той се приобщава към ценностите на християнската цивилизация. Благодарение на покръстването започва формирането на българския народ, въвежда се ново законодателство, България се утвърждава като високоразвита, средновековна държава. Безспорен е приносът на християнската църква за запазване на народа ни през турското робство. Българският народ е възприел христианските ценности и норми на поведение. Тези исторически факти са отразени  в нормата на чл. 13, ал. 3 от Конституцията на Република България (КРБ), съгласно която традиционна религия в Република България е източноправославното вероизповедание.

На последното 41 заседание на Общинския съвет по предложение на Кмета на Общината – г-н Димитър Николов бeше прието решение за учредяване на право на строеж за изграждане на православен храм в УПИ XIII-333 в кв.45 по действащия ПУП-ПРЗ на ж.к. „Славейков", гр.Бургас. Изграждането на посочения храм се нуждае от финансиране за извършване на строителните работи. 

Затова и на основание: чл. 21, ал. 2 във вр. с чл. 21,  ал 1, т. 23 от Закона за местното самоуправление и местната администрация и чл. 13, ал. 3 от КРБ.   

ПРЕДЛАГАМ  Общински съвет гр.Бургас да приеме следното: 

РЕШЕНИЕ:



Възлага на Кмета на Община Бургас при изготвяне на проекта за бюджет на Община Бургас за 2015г. да предвиди 100 000 лева за Извършване на строителни работи за изграждане на православен храм в ж.к. „Славейков", гр.Бургас. 





С уважение:







Гинка Дянкова

